gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 7065, del 11-07-2013 (2013/7177)

Notificació de la sentència dictada en el juí verbal número 574/2012.
---------------------------------------------------------------------

### Dades del document

Número de DOGV
:   7065

Data del DOGV
:   11-07-2013

Secció del DOGV
:   IV. ADMINISTRACIÓ DE JUSTÍCIA

Número del document
:   2013/7177


Organisme emissor
:   Jutjat de Primera Instància Número 2 d'Orihuela

Tipus de document
:   Edicte

Notificació de la sentència dictada en el juí verbal número 574/2012. [2013/7177]  
En el procediment verbal número 574/2012, seguit a instàncies de la Comunitat de Propietaris Residencial La Ciñuelica I contra Victor Bobin i Tatiana Bobina, s'ha dictat la sentència que, literalment, diu el següent:  
«Sentència número 143  
Orihuela, 4 de juny de 2013  
Alfonso Carlos Aliaga Casanova, magistrat jutge del Jutjat de Primera Instància número 2 d'Orihuela i partit, he vist i oït estes actuacions de juí verbal número 574/2012, a instàncies de la Comunitat de Propietaris Residencial La Ciñuelica I, representada pel procurador Vicente Giménez Viudes i assistida pel lletrat Vicente Costa Morales, contra Victor Bobin i Tatiana Bobina, els dos en situació de rebel·lia processal, i en nom del rei dicte esta sentència amb els antecedents de fet, els fonaments de dret i la part dispositiva següents:  
  
[...]  
Estime íntegrament la demanda interposada per la Comunitat de Propietaris Residencial La Ciñuelica I, representada pel procurador Vicente Giménez Viudes, contra Victor Bobin i Tatiana Bobina, i condemne estos a pagar a l'actora la suma de mil noranta-dos euros amb setanta cèntims (1.092,70 €) i els interessos legals que siguen procedents des de la presentació de la demanda respecte de la quantitat inicialment reclamada de 651,13 euros, i des de la data del seu respectiu venciment respecte de la resta de quantitats vençudes durant la tramitació del procediment, fins a arribar a la xifra final de 1.092,70 euros. Tot això amb la condemna a costes a la part demandada, i declare expressament la seua temeritat o mala fe.  
Contra esta resolució no es pot interposar un recurs, segons l'article 455 de la Llei d'Enjudiciament Civil.  
Esta és la sentència que pronuncie, mane i firme.»  
I atés que el demandat esmentat, Victor Bobin i Tatiana Bobina, es troba en parador desconegut, expedisc este edicte a fi que li valga de notificació de forma deguda.  
  
Orihuela, 6 de juny de 2013.- La secretària judicial: Raquel Manuel Sánchez.
Diari Oficial de la Generalitat Valenciana


Sumari del DOGV 6976, del 01-03-2013 (2013/1974)

Informació pública de la declaració d'interés comunitari per a una atribució d'ús i aprofitament en sòl no urbanitzable, relativa a parc faunístic i restaurant, en el terme municipal de Llíber, situat en el polígon 3, parcel·les 56 i 58. Expedient número 12/0421.
-----------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6976

Data del DOGV
:   01-03-2013

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2013/1974


Data del document
:   01-02-2013

Organisme emissor
:   Conselleria d'Infraestructures, Territori i Medi Ambient

Tipus de document
:   Anunci

Descriptors 

:   * Llíber
    * pla d'urbanisme

Informació pública de la declaració d'interés comunitari per a una atribució d'ús i aprofitament en sòl no urbanitzable, relativa a parc faunístic i restaurant, en el terme municipal de Llíber, situat en el polígon 3, parcel·les 56 i 58. Expedient número 12/0421. [2013/1974]  
  
D'acord amb el que establix la Llei 10/2004, de 9 de desembre, de la Generalitat Valenciana, sobre Sòl No Urbanitzable, s'ha admés a tràmit l'expedient DIC-12/0421, promogut per Green Tree Invest, per a parc faunístic i restaurant, situat en el polígon 3, parcel·les 56 i 58, del terme municipal de Llíber, per mitjà del present edicte se sotmet a informació pública l'expedient, durant el termini de vint dies hàbils des de la publicació d'este, dins del qual es pot examinar l'expedient mencionat en el Servici Territorial d'Urbanisme d'Alacant, situat a l'avinguda d'Aguilera, número 1, 5a planta, d'esta capital.  
  
  
Alacant, 1 de febrer de 2013.- El director general d'Avaluació Ambiental i Territorial: Juan Manuel Giner Corell.
Diari Oficial de la Generalitat Valenciana


Sumari del DOGV 6997, del 05-04-2013 (2013/3193)

Notificació de liquidacions per taxes sanitàries en l'Hospital General Universitari d'Alacant. Liquidació número 4407419905084 i altres.
----------------------------------------------------------------------------------------------------------------------------------------

### Dades del document

Número de DOGV
:   6997

Data del DOGV
:   05-04-2013

Secció del DOGV
:   V. ANUNCIS - C) ALTRES ASSUMPTES

Número del document
:   2013/3193


Organisme emissor
:   Conselleria de Sanitat

Tipus de document
:   Anunci

Notificació de liquidacions per taxes sanitàries en l'Hospital General Universitari d'Alacant. Liquidació número 3930118107252 i altres. [2013/3193]  
  
Segons que disposa l'article 112 de la Llei 58/2003, de 17 de desembre, General Tributària, i com que s'ha intentat la notificació a la persona interessada o al seu representant per dues vegades, sense que haja sigut possible per causes no imputables al centre gestor, es posa de manifest, mitjançant este anunci, que estan pendents de notificar les liquidacions per taxes sanitàries que s'especifiquen a continuació.  
  
Per tot això, dispose que els subjectes passius, obligats tributaris indicats anteriorment, o els seus representants ben acreditats, hauran de comparéixer en el termini de 15 dies naturals, comptadors des de l'endemà de la publicació d'esta resolució en el Diari Oficial de la Comunitat Valenciana, de dilluns a divendres, en l'horari de 09.00 a 14.00 hores, en el centre gestor Hospital General Universitari d'Alacant (Pintor Baeza, s/n, 03420, Alacant), a fi de practicar la notificació de l'acte esmentat.  
També s'adverteix les persones interessades que, si no compareixen en el termini esmentat, la notificació s'entendrà com a feta amb carácter general des de l'endemà del venciment del termini assenyalat per a comparéixer.  
  
València, 22 de març de 2013.- La directora general de Règim Econòmic de la Sanitat: Maria Fernanda Saiz Gallego.
Diari Oficial de la Generalitat Valenciana


Sumari del DOGV 7010, del 24-04-2013 (2013/3847)

Notificació de l'inici del procediment de reintegrament d'ajudes a l'estudi. (G. S. A.).
----------------------------------------------------------------------------------------

### Dades del document

Número de DOGV
:   7010

Data del DOGV
:   24-04-2013

Secció del DOGV
:   V. ANUNCIS - C) ALTRES ASSUMPTES

Número del document
:   2013/3847


Organisme emissor
:   Conselleria d'Educació, Cultura i Esport

Tipus de document
:   Anunci

Notificació de l'inici del procediment de reintegrament d'ajudes a l'estudi. (G. S. A.). [2013/3847]  
De conformitat amb el que disposa l'article 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, es fa pública la notificació de l'inici de l'expedient de reintegrament d'ajudes a l'estudi que s'indica a continuació, ja que s'ha intentat realitzar la notificació en l'últim domicili conegut, però esta no s'ha pogut practicar.  
Persona interessada: Sayol Alcon, Germán.  
Últim domicili conegut: carrer Duc de Calàbria 24, 5t-24, 46147 València.  
Assumpte: acord d'inici del procediment de reintegrament de beques dictat pel cap de la Secció de Centres el 7 de setembre de 2012  
En un termini de 10 dies, comptadors des de l'endemà de la publicació del present edicte en el Diari Oficial de la Comunitat Valenciana, la persona interessada tindrà a la seua disposició l'expedient en la Unitat de Beques de la Direcció Territorial de València, carrer Gregorio Gea, número 14, per tal que, d'acord amb l'article 84 de la Llei de Règim Jurídic de les Administracions Públiques i del Procediment Administratiu Comú, al·legue i presente els documents i justificants que estime pertinents davant l'esmentada direcció territorial, telèfon 535 721 105.  
  
  
València, 6 de març de 2013.- El director territorial: Ismael Martínez Ruíz.
Diari Oficial de la Generalitat Valenciana


Sumari del DOGV 6980, del 07-03-2013 (2013/2054)

Notificació de la sentència dictada en el procediment ordinari número 359/2007.
-------------------------------------------------------------------------------

### Dades del document

Número de DOGV
:   6980

Data del DOGV
:   07-03-2013

Secció del DOGV
:   IV. ADMINISTRACIÓ DE JUSTÍCIA

Número del document
:   2013/2054


Organisme emissor
:   Jutjat de Primera Instància Número 4 d'Orihuela

Tipus de document
:   Edicte

Notificació de la sentència dictada en el procediment ordinari número 359/2007. [2013/2054]  
Procediment de juí ordinari 359/2007  
En el present procediment seguit a instàncies de Talleres Villa, SL contra Mariano Vera Sánchez, s'ha dictat una sentència, que literalment diu el següent:  
«Sentència número 7/2013  
Secretari: Pedro Javier García Martínez.   
Orihuela, 17 de gener de 2013.  
Que estime parcialment la demanda interposada per la procuradora senyora Beltrán Ferrer, en nom i representació de Talleres Villa, SL, i efectue els pronunciaments següents:  
1. Es declara resolt el contracte d'arrendament subscrit pels litigants amb data 7 de març de 2006.  
2. Es condemna Mariano Vera Sánchez a tornar a l'actora la màquina llogada.  
3. Es condemna Mariano Vera Sánchez a abonar a l'actora la quantitat de sis-cents euros (600 €), així com els interessos legals corresponents des de la data de presentació de la demanda fins al pagament complet.  
4. No es verifica una condemna expressa a costes.   
Notifiqueu esta resolució a les parts, amb l'advertiment que contra esta podran interposar un recurs d'apel·lació en este Jutjat en el termini de 20 dies a partir de l'endemà a la notificació, el qual, si és el cas, se substanciarà davant de l'Audiència Provincial d'Alacant.  
Esta és la meua sentència, de la qual s'unirà un certificat a les actuacions, que, jutjant definitivament en primera instància, pronuncie, mane i firme.  
Publicació. la sentència anterior ha sigut llegida i publicada el mateix dia de la data per la magistrada jutgessa que l'ha dictada mentres celebrava audiència pública. En done fe.»  
I atés que el demandat, Mariano Vera Sánchez, es troba en parador ignorat, expedisc este edicte a fi que li valga de notificació de forma deguda.   
  
Orihuela, 17 de gener de 2013.- El secretari judicial: Pedro Javier García Martínez.
Diari Oficial de la Generalitat Valenciana


Sumari del DOGV 7152, del 14-11-2013 (2013/10204)

Notificació d'acord d'iniciació. Expedient sancionador número D-295/2013.
-------------------------------------------------------------------------

### Dades del document

Número de DOGV
:   7152

Data del DOGV
:   14-11-2013

Secció del DOGV
:   V. ANUNCIS - C) ALTRES ASSUMPTES

Número del document
:   2013/10546


Organisme emissor
:   Conselleria d'Infraestructures, Territori i Medi Ambient

Tipus de document
:   Anunci

Notificació d'acord d'iniciació. Expedient sancionador número D-295/2013. [2013/10568]  
De conformitat amb el que disposen els articles 59.5 i 61 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, es fa pública la notificació en extracte de l'acte dictat en l'expedient sancionador que s'indica, instruït per la Conselleria d'Infraestructures, Territori i Medi Ambient a la persona o entitat denunciada que s'indica a continuació, ja que, després d'haver-se intentat la notificació a l'últim domicili conegut, no s'ha pogut practicar.  
  
  
Expedient número: D-295/2013.  
Entitat o persona interessada: Darius Balsys.  
Últim domicili conegut: carrer Riu d'Alcoi, número 19, 3r, porta 14, 46107 Bellreguard, València.  
Assumpte: acord d'iniciació de l'expedient sancionador dictat pel director territorial el 10 de juliol de 2013.  
  
L'expedient es troba al Negociat de Sancions i Recursos de la Conselleria d'Infraestructures, Territori i Medi Ambient, carrer Churruca, número 29, 03580 Alacant, on haurà de comparéixer per a conéixer el contingut íntegre de l'acte en el termini de 10 dies hàbils, comptadors des de l'endemà de la publicació d'este en el Diari Oficial de la Comunitat Valenciana.   
Si després d'haver transcorregut el termini esmentat no ha comparegut, la notificació s'entendrà produïda a tots els efectes legals des de l'endemà del venciment del termini assenyalat per a comparéixer.  
S'informa la persona interessada del dret que l'assistix d'aportar les al·legacions que estime convenients en la seua defensa, o, si és el cas, d'interposar recurs; tot això dins del termini legalment establit. Transcorregut el termini sense haver-ne fet ús, es dictarà la corresponent resolució.  
  
Alacant, 14 d'octubre de 2013.- El director territorial d'Alacant: Francisco Javier Sogorb Guerra.
Diari Oficial de la Generalitat Valenciana


Sumari del DOGV 7063, del 09-07-2013 (2013/6776)

Notificació de la resolució de recurs d'alçada. Expedient sancionador número 462010SAT000270.
---------------------------------------------------------------------------------------------

### Dades del document

Número de DOGV
:   7063

Data del DOGV
:   09-07-2013

Secció del DOGV
:   V. ANUNCIS - C) ALTRES ASSUMPTES

Número del document
:   2013/6776


Organisme emissor
:   Conselleria d'Economia, Indústria, Turisme i Ocupació

Tipus de document
:   Anunci

Notificació de la resolució de recurs d'alçada. Expedient sancionador número 462010SAT000270. [2013/6776]  
Per la present es notifica a les empreses que a continuació s'indiquen, a les quals la Inspecció Provincial de Treball va practicar actes d'infracció que van donar lloc a expedient sancionador, les resolucions dels quals van ser notificades i, resolts els recursos d'alçada, no van poder ser notificades les seues resolucions per haver desaparegut, haver canviat de domicili o altres causes anàlogues, segons el que disposa l'article 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
Expedient: 462010SAT000270.  
Empresa: Vicente Faus, SL.  
Últim domicili conegut: Nou d'Octubre, 3.  
Població: Oliva.  
  
A les empreses indicades se'ls fa saber que, en el termini de dos mesos a partir de la publicació d'este edicte, podran impugnar les resolucions directament davant de l'orde jurisdiccional social mitjançant demanda davant del Jutjat del Social competent territorialment (articles 10.4 i 69 de la Llei 36/2011, de 10 d'octubre, reguladora de la jurisdicció social) i a estos efectes podran examinar en el termini indicat l'expedient que es troba en la Direcció Territorial d'Economia, Indústria, Turisme i Ocupació de la província corresponent. Tot això sense perjuí de qualsevol altre recurs que es considere oportú.  
  
València, 10 de juny de 2013.- El director general de Treball, Cooperativisme i Economia Social: Rafael Miró Pascual.
Diari Oficial de la Generalitat Valenciana


Sumari del DOGV 7015, del 02-05-2013 (2013/4137)

Informació pública de la pèrdua de la carta de pagament número 462011M178.
--------------------------------------------------------------------------

### Dades del document

Número de DOGV
:   7015

Data del DOGV
:   02-05-2013

Secció del DOGV
:   V. ANUNCIS - C) ALTRES ASSUMPTES

Número del document
:   2013/4137


Organisme emissor
:   Conselleria d'Hisenda i Administració Pública

Tipus de document
:   Anunci

Informació pública de la pèrdua de la carta de pagament número 462011M178. [2013/4137]  
A causa de la pèrdua de l'original de la carta de pagament de la fiança número 285068J671 per import de 165,00 euros, a nom de Comercial Valenciana de Servicios, SL, J43951272, a favor de la Conselleria de Sanitat, i en compliment del que disposa l'apartat tercer de l'Ordre de 14 de febrer de 1986, modificada per Ordre de 16 de desembre de 1996 de la Conselleria d'Economia i Hisenda, per la qual es regula el procediment de constitució i devolució de fiances, resolc:  
  
Fer pública la pèrdua de la carta de pagament original indicada i prevenir la persona en poder de la qual es trobe que la presente en la Tresoreria dels serveis territorials de la Conselleria d'Hisenda i Administració Pública a València. La fiança es tornarà al seu titular si, una vegada transcorreguts dos mesos des de la publicació de la pèrdua en el Diari Oficial de la Comunitat Valenciana, no hi ha cap reclamació.  
  
  
València, 16 d'abril de 2013.- La directora territorial: María Pilar Morant López
Diari Oficial de la Generalitat Valenciana


Sumari del DOGV 7071, del 19-07-2013 (2013/7548)

Licitació número V-01/2013. Contractació del servici de reprografia i enquadernació del centre docent Complex Educatiu de Cheste.
---------------------------------------------------------------------------------------------------------------------------------

### Dades del document

Número de DOGV
:   7071

Data del DOGV
:   19-07-2013

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2013/7548


Data del document
:   11-07-2013

Organisme emissor
:   Conselleria d'Educació, Cultura i Esport

Tipus de document
:   Anunci

Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * contracte de subministraments

Licitació número V-01/2013. Contractació del servici de reprografia i enquadernació del centre docent Complex Educatiu de Cheste. [2013/7548]  
Entitat adjudicadora  
a) Organisme: Generalitat Valenciana. Conselleria d'Educació, Cultura i Esport.  
b) Dependència que tramita l'expedient: Direcció Territorial d'Educació, Cultura i Esport de València - Secció de Gestió Econòmica i Administrativa.  
c) Número d'expedient: V-01/2013.  
D'acord amb l'apartat 12 del plec tipus de clàusules administratives particulars, per a la licitació del servici de reprografia i enquadernació al centre docent Complex Educatiu de Cheste, el director territorial d'Educació, Cultura i Esport de València, fent ús de les facultats delegades per la resolució de 26 de març de 2013 de la consellera d'Educació, Cultura i Esport, designa com a membres de la mesa de contractació permanent els següents:  
1. President: el secretari territorial  
2. Secretària: la cap de la Unitat de Gestió Econòmica  
3. Vocal: un representant de l'Advocacia General de la Generalitat.  
4. Vocal: un representant de la Intervenció Delegada.  
5. Vocal: la cap de la Secció de Gestió Econòmica i Administrativa.  
  
6. Vocal: el/la directora/a del centre docent de què es tracte o persona en qui delegue.  
  
València, 11 de juliol de 2013.- La consellera d'Educació, Cultura i Esport, p. d. (R 26.03.2013, DOCV 6993), el director territorial d'Educació, Cultura i Esport de València: Ismael Martínez Ruiz.
Diari Oficial de la Generalitat Valenciana


Sumari del DOGV 7018, del 07-05-2013 (2013/4266)

Notificació de revisió d'un expedient en matèria d'adopcions. Expedient número A.N. 46/160/2007 i un altre.
-----------------------------------------------------------------------------------------------------------

### Dades del document

Número de DOGV
:   7018

Data del DOGV
:   07-05-2013

Secció del DOGV
:   V. ANUNCIS - C) ALTRES ASSUMPTES

Número del document
:   2013/4266


Organisme emissor
:   Conselleria de Benestar Social

Tipus de document
:   Anunci

Notificació de revisió d'un expedient en matèria d'adopcions. Expedient número A.N. 46/160/2007 i un altre.  
 [2013/4266]  
Atés que no s'ha pogut practicar la notificació personal al interessats que s'indiquen, dels actes administratius que s'assenyalen a continuació, se'n publica un extracte en el Diari Oficial de la Comunitat Valenciana, de conformitat amb allò que disposa l'article 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, en relació amb l'article 61 d'este text legal.  
  
Perquè els interessats puguen tindre coneixement íntegre de l'acte i en quede constància, podran comparéixer en el termini de 10 dies des de la publicació d'este anunci en el Diari Oficial de la Comunitat Valenciana, en la seu de la Direcció Territorial, Secció Família i Adopcions, sítia en l'avinguda del Baró de Càrcer, número 36, de València, de 09.00 a 15.00 hores, de dilluns a dijous, i de 09.00 a 14.30 hores els divendres.  
  
  
Expedient número: AN 46/160/2007  
Persones interessades: Sonia Fontana Moreno.  
Últim domicili conegut: carrer de la Molineta, número 17, 46792, Calles.  
Notificació del cap de la Secció de Família i Adopcions de la Direcció Territorial de València, de data 13 de desembre de 2012, en la qual s'adopten acords d'interés per a l'interessat.  
  
Expedient número: AI 46/398/2008  
Persones interessades: Marcos Sánchez Signes i María Teresa Beses Miguel  
Últim domicili conegut: carrer del Riu Escalona, número 13-28, 46986, València.  
Notificació del cap de la Secció de Família i Adopcions de la Direcció Territorial de València, de data 1 de març de 2013, en la qual s'adopten acords d'interés per a l'interessat.  
  
Se'ls requerix perquè en el termini de 10 dies, d'acord amb el que disposa l'article 76.1 de la Llei 30/1992 remeten contestació. Si no es rep en el termini indicat, se'ls advertix expressament que transcorreguts tres mesos, segons el que disposa l'article 92.1 de la Llei 30/1992, es procedirà a l'arxiu per caducitat dels expedients.  
  
València, 16 d'abril de 2013.- El director territorial: Fernando Pérez Campos.
Diari Oficial de la Generalitat Valenciana


Sumari del DOGV 7135, del 21-10-2013 (2013/9934)

Informació pública del pla de participació pública per a la modificació puntual del pla general.
------------------------------------------------------------------------------------------------

### Dades del document

Número de DOGV
:   7135

Data del DOGV
:   21-10-2013

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2013/9934


Data del document
:   14-10-2013

Organisme emissor
:   Ajuntament de Palma de Gandía

Tipus de document
:   Anunci

Descriptors 

:   * Palma de Gandía
    * pla d'urbanisme
    * administració local

Informació pública del pla de participació pública per a la modificació puntual del pla general.   
  
 [2013/9934]  
En aplicació del que disposa la Llei 4/2004, de 30 de juny, d'Ordenació del Territori i Protecció del Paisatge i el Decret 120/2006, d'11 d'agost, del Consell, pel qual s'aprova el Reglament de Paisatge de la Comunitat Valenciana, l'Ajuntament de Palma de Gandía ha disposat l'exposició i la consulta ciutadana del pla de participació pública, a l'efecte de definir els objectius de qualitat i la resta de consideracions que hauran de tindre's en compte per a elaborar l'estudi d'integració paisatgística del dit projecte.  
Cosa que es fa pública per a general coneixement a fi que, durant un termini de 15 dies des de la publicació d'este anunci, qualsevol interessat puga consultar el citat pla i completar el seu qüestionari, enviant-lo degudament omplit, al tauler d'anuncis de l'Ajuntament i en la seua pàgina web i .  
  
  
Palma de Gandía, 14 d'octubre de 2013.- L'alcaldessa: Teresa Catalá Malonda.